

**Қазақстан Республикасының инвестициялық мүмкіндіктерін таныстыру жөніндегі ақпараттық жұмыстың 2009 жылға арналған жоспары туралы**

Қазақстан Республикасы Премьер-Министрінің 2009 жылғы 10 сәуірдегі N 55-ө Өкімі

      "Мемлекет басшысының 2005 - 2007 жылдардағы Қазақстан халқына жыл сайынғы жолдауларын іске асыру жөніндегі негізгі бағыттардың (іс-шаралардың) жалпыұлттық жоспарын және Қазақстан Республикасы Үкіметінің 2007 - 2009 жылдарға арналған бағдарламасын орындау жөніндегі іс-шаралар жоспарын бекіту туралы" Қазақстан Республикасы Үкіметінің 2007 жылғы 20 сәуірдегі N 319
қаулысын
орындау үшін:
  
      1. Қоса беріліп отырған Қазақстан Республикасының инвестициялық мүмкіндіктерінің тұсаукесері жөніндегі ақпараттық жұмыстың 2009 жылға арналған жоспары (бұдан әрі - Жоспар) бекітілсін.
  
      2. Орталық атқарушы органдар, өзге де мемлекеттік органдар мен мүдделі ұйымдар:
  
      1) Жоспарға сәйкес тиімді ақпараттық жұмысты;
  
      2) жарты жылда бір рет, есепті жарты жылдықтан кейінгі айдың 5-күнінен кешіктірмей Қазақстан Республикасы Индустрия және сауда министрлігіне өткізілген іс-шаралардың нәтижелері бойынша ақпарат ұсынуды қамтамасыз етсін.
  
      3. Қазақстан Республикасы Индустрия және сауда министрлігі жарты жылда бір рет есепті жарты жылдықтан кейінгі айдың 15-күнінен кешіктірмей Қазақстан Республикасының Үкіметіне Жоспардың іске асырылуы туралы жиынтық ақпарат ұсынсын.
  
      4. Жоспарда көзделген іс-шараларды іске асыру жөніндегі жұмыстарды үйлестіру Қазақстан Республикасы Индустрия және сауда министрлігіне жүктелсін.

*Премьер-Министр                                      К. Мәсімов*

Қазақстан Республикасы 
  
Премьер-Министрінің  
  
2009 жылғы 10 сәуірдегі
  
N 55-ө өкімімен    
  
бекітілген

**Қазақстан Республикасының инвестициялық**
  
**мүмкіндіктерін таныстыру жөніндегі ақпараттық жұмыстың**
  
**2009 жылға арналған жоспары**

|  |  |  |  |  |  |
| --- | --- | --- | --- | --- | --- |
| **Р/с N** | **Іс-шара** | **Өткізу орны\*** | **Өткізу мерзімі** | **Орындауға жауаптылар** | **Қаржыландыру көздері** |
| **1** | **2** | **3** | **4** | **5** | **6** |
| **Қазақстан Республикасынан тыс жерлердегі іс-шаралар** | | | | | |
| 1. | "Францияда Қазақстанның экономикасы күндері" | Париж қаласы, Франция | 2-тоқсан | ИСМ, СІМ, ЭБЖМ, мүдделі мемлекеттік органдар, "Самұрық-Қазына" ҰӘҚ" АҚ (келісім бойынша), СӨП (келісім бойынша) | ИСМ |
| 2. | "Қазақстан - Малайзия" бизнес-форумы | Куала-Лумпур қаласы, Малайзия | 2-тоқсан | ИСМ, СІМ, мүдделі мемлекеттік органдар, "Самұрық-Қазына" ҰӘҚ" АҚ (келісім бойынша) | ИСМ |
| 3. | "Қазақстанның инвестициялық мүмкіндіктері" бизнес-форумы | Цюрих қаласы, Швейцария | 3-тоқсан | ИСМ, СІМ, мүдделі мемлекеттік органдар, "Самұрық-Қазына" ҰӘҚ" АҚ (келісім бойынша) | ИСМ |
| 4. | "Қазақстан - Сауд Арабиясы" бизнес-форумы | Джидда қаласы, Сауд Арабиясы | 3-тоқсан | ИСМ, СІМ, мүдделі мемлекеттік органдар, "Самұрық-Қазына" ҰӘҚ" АҚ (келісім бойынша) | ИСМ |
| **Қазақстан Республикасындағы іс-шаралар** | | | | | |
| 5. | Қазақстан - румын бизнес-форумы | Астана қаласы | Мамыр | ИСМ, СІМ, мүдделі мемлекеттік органдар, "Самұрық-Қазына" ҰӘҚ" АҚ (келісім бойынша) | ИСМ |
| 6. | Қазақстан - италия бизнес-форумы | Астана қаласы | Мамыр | ИСМ, СІМ, мүдделі мемлекеттік органдар, "Самұрық-Қазына" ҰӘҚ" АҚ (келісім бойынша) | ИСМ |
| 7. | Қазақстан - испан бизнес-форумы | Астана қаласы | 2-жарты жылдық | ИСМ, СІМ, мүдделі мемлекеттік органдар, "Самұрық-Қазына" ҰӘҚ" АҚ (келісім бойынша) | ИСМ |
| 8. | Қазақстан - словак бизнес-форумы | Астана қаласы | Қыркүйек | ИСМ, СІМ, мүдделі мемлекеттік органдар, "Самұрық-Қазына" ҰӘҚ" АҚ (келісім бойынша) | ИСМ |
| 9. | Қазақстан - тәжік бизнес-форумы | Астана қаласы | 3-тоқсан | ИСМ, СІМ, мүдделі мемлекеттік органдар, "Самұрық-Қазына" ҰӘҚ" АҚ (келісім бойынша) | ИСМ |
| 10. | Қазақстан - герман бизнес-форумы | Астана қаласы | 2-жарты жылдық | ИСМ, СІМ, мүдделі мемлекеттік органдар, "Самұрық-Қазына" ҰӘҚ" АҚ (келісім бойынша) | ИСМ |
| 11. | Қазақстан - бразилия бизнес-форумы | Астана қаласы | Жыл бойы | ИСМ, СІМ, мүдделі мемлекеттік органдар, "Самұрық-Қазына" ҰӘҚ" АҚ (келісім бойынша) | ИСМ |

**Ескертпе:**
  
      \* Инвестициялық іс-шаралар Мемлекет және Үкімет басшыларының шетелге сапары шеңберінде, ел басшылығының Қазақстан өңірлері бойынша сапарлары кезінде, сондай-ақ шетел мемлекеттері басшыларының 2009 жылдың ішінде Қазақстанға сапарлары барысында өткізілуі мүмкін. Көрсетілген іс-шараларды өткізу мерзімі мен орны болжамды болып табылады, қазақстандық тараптың шетелдік ұйымдастырушылармен уағдаластығына байланысты өзгертілуі мүмкін.
  
**Аббревиатуралардың толық жазылуы:**
  
СІМ - Қазақстан Республикасы Сыртқы істер министрлігі
  
ИСМ - Қазақстан Республикасы Индустрия және сауда министрлігі
  
ЭБЖМ - Қазақстан Республикасы Экономика және бюджеттік жоспарлау министрлігі
  
"Самұрық-Қазына" ҰӘҚ" АҚ - "Самұрық-Қазына" ұлттық әл-ауқат қоры" акционерлік қоғамы
  
СӨП - Қазақстан Республикасының сауда-өнеркәсіп палатасы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК